**Freweini Mebrahtu** (ge'ez: ፍሬወይኒ መብራህቱ), nada na rexión de Tigray en 1965, é unha inventora e enxeñeira química que gañou o premio do Heroe da CNN do ano 2019 polo seu activismo na mellora do acceso das mozas á educación.

Traxectoria
-----------

Freweini naceu nunha vila rural do Norte de Etiopía e foi educada nos Estados Unidos. Estudou enxeñaría química na Prairie View A&M University. Á fin dos seus estudos, coincidente coa do réxime Derg volveu a Etiopía en 1992.

Na busca de proxectos nos que axudar na súa vila nativa e inspirada pola súa propia experiencia persoal, que se vira afectada polos tabús culturais sobre a menstruación, dialogou coas mozas e mulleres da rexión sobre como xestionaban os seus períodos. O método máis estendido era a adaptación das teas usadas para cubrir a cabeza, as netalah, envolvéndose nelas para lidar co sangrado. Os métodos máis tradicionais pasaban polo uso dun burato cavado na terra sobre o que as mulleres sentarían ata a fin dos seus períodos. 

En 2005, patentou unha compresa menstrual reutilizable que podía fixarse á roupa interior cun velcro. Logo dunha primeira fase de prototipos que foron probados polas mozas da súa rexión, Tigray, abriu en 2019 a fábrica Mariam Seba alí mesmo, na vila de Mekele, coa axuda dun préstamo do Banco Etíope de Desenvolvemento .

Mariam Seba empregaba en 2019 a máis de noventa persoas da rexión de Tigray en Etiopía, do que un 90% eran mulleres e fabricaba 750 000 compresas ao ano. reutilizables que son doaadas principalmente a organizacións non gobernamentais.

O seu produto menstrual sumado á súa campaña educativa axudaron en eliminar o estigma que rodea a menstruacion e evitou o abandono escolar por parte das mozas relacionado con el. A organización sen ánimo de lucro Dignity Period distribuíu máis de 150 000 produtos menstruais de balde que foran producidos na fábrica de Freweni. Os datos indaron que a asistencia á escola entre as mozas mellorara nun 24% logo deste esforzo.

Notas
-----

1. ↑  "Freweini Mebrahtu (1965- ) •". *BlackPast* (en inglés). 21 de xullo de 2021. Consultado o 15 de abril de 2022.
2. 1 2  ""Meet the 2019 CNN Hero of the Year"". *CNN.com*. 9 de decembro do 2019. Consultado o 9 de decembro de de 2019.
3. 1 2  "Making Sanitary Pads to Help Keep Girls in School". *State of the Planet* (en inglés). 30 de maio de 2012. Consultado o 24 de marzo de 2022.
4. ↑  "Woman creates reusable sanitary pads". *patient-innovation.com* (en inglés). 2019-07-26. Consultado o 2022-03-24.
5. ↑  "UNICEF Ethiopia Partnering with Champions for Scaling up Menstrual Hygiene". *www.unicef.org* (en inglés). Consultado o 24 de marzo de 2022.
6. ↑  "Freweini Mebrahtu, casser le tabou autour des menstruations". *World Of Women* (en francés). 25 de agosto de 2019. Arquivado dende o orixinal o 26 de febreiro de 2022. Consultado o 4 de marzo de 2022.
7. ↑  Thomas, Jason (2 de decembro de 2021). "Louisville nonprofit hires CNN's 'Hero of the Year'". *Louisville Business First*. Consultado o 24 de marzo de 2022.
8. ↑  "Ethiopia's Freweini Mebrahtu named CNN hero 2019". *Borkena Ethiopian News* (en inglés). 10 de decembro de 2019. Consultado o 24 de marzo de 2022.
9. 1 2  ""She's changing the cultural stigma around women's periods"". *CNN.com*. 3 de maio do 2019. Consultado o 9 de decembro de 2019.

Véxase tamén
------------

#### Outros artigos

* Día da Hixiene Menstrual
* Pobreza menstrual

#### Ligazóns externas

* Sitio web de Mariam Seba Products Factory (MSPF) *(en inglés)*
* Introducing Dignity Period’s Freweini Mebrahtu *(en* *inglés)*
* Ethiopia’s Freweini Mebrahtu named CNN hero 2019 por *Borkena.* 9 de decembro do 2021 *(en inglés)*
* CNN Names Ethiopian Innovator Freweini Mebrahtu This Year's 'Hero of the Year' por *Okayafrica*. *(en inglés)*